— Мы вывучалі апалагетыку і місіялогію, знаёміліся з асновамі працы з дзецьмі і моладдзю, вучыліся, як праводзіць заступніцкую малітву і малітву праслаўлення, евангелізацыйныя курсы. Былі ў нас майстар-класы па тэатры і этыкеце, шмат сустрэчаў з цікавымі людзьмі. Пасля завяршэння кожнай тэмы мы спрабавалі прымяніць атрыманыя веды на практыцы. Кожная раніца пачыналася з медытацыі над Божым словам, потым былі тры канферэнцыі ў дзень. Мы выходзілі евангелізаваць на вуліцу, кожны вечар былі розныя малітвы, часам нечаканыя, напрыклад, малітва танцам. З ёю я сустрэлася ўпершыню, і яна мне вельмі спадабалася. Усяго нас 25 чалавек, узростам ад 19-ці гадоў і да 60-ці. Гэта сведчыць пра тое, што Езус чакае ўсіх.